[{"text_idx": "#000002", "text": "Mae llosgi olew yn niweidio ein planet \u2013 ein cartref."}, {"text_idx": "#000003", "text": "Mae ein hinsawdd yn newid ac mae ansawdd aer gwael yn ein niweidio. Mae dirfawr angen i ni leihau ein hallyriadau carbon ac mae ein dulliau teithio yn parhau\u2019n ffynhonnell sylweddol ar gyfer allyriadau \u2013 mae angen i ni symud ymlaen o beriannau tanio mewnol."}, {"text_idx": "#000004", "text": "Rydym eisiau gweld cymdeithas sy\u2019n elwa o ddefnyddio trafnidiaeth la\u0302n a fforddiadwy gan ddibynnu ar ein hunain i bweru\u2019r drafnidiaeth honno. Ein gweledigaeth yw cael pobl yn teithio mewn cerbydau fforddiadwy, di-garbon wedi\u2019u pweru gan yr egni adnewyddadwy rydym ni\u2019n ei gynhyrchu yma yng Nghymru, a thrwy hynny, cadw rhagor o\u2019r costiau i ddefnyddio trafnidiaeth yn ein heconomi leol."}, {"text_idx": "#000005", "text": "Y car trydan yw\u2019r drafnidiaeth ar gyfer yr 21ain ganrif, a bydd gwefru car yn dod yn arfer cyffredin. Mae prisiau ceir trydannol yn syrthio, ac maen nhw\u2019n rhad i\u2019w rhedeg \u2013 tua 50% yn llai na char tebyg sy\u2019n defnyddio peiriant tanio mewnol. Mae\u2019r dechnoleg yn esblygu o hyd."}, {"text_idx": "#000007", "text": "Mae\u2019r toreth o egni adnewyddadwy sydd gennym yng Nghymru\u2019n rhoi cyfle i ni gadw\u2019r holl wlad ar yr heol gan ddefnyddio ynni gla\u0302n. Mae Cymru fodd bynnag, y tu o\u0302l i\u2019n cymdogion gyda llai o geir trydannol ar yr heol, a llai o mannau gwefru y pen na gweddill y DG."}, {"text_idx": "#000011", "text": "Nid pawb sy\u2019n gallu gwneud y newid i gar trydan eto, ac mae defnyddio ceir trydan medru bod yn heriol yng Nghymru. Mae\u2019r grid trydan yn annigonol ac mae ein cartrefi yn gallu bod heb barcio oddi ar y stryd, sy\u2019n atal gwefru cartref."}, {"text_idx": "#000013", "text": "Ar hyn o bryd, mae gadael y draffordd i fynd ar draws gwlad mewn car trydan yn beth dewr i wneud, gydag ond ambell i bwynt gwefru sy\u2019n gweithio \u2013 pan rydych chi\u2019n bell o adref, mae angen i chi wybod sut yr ydych am gyrraedd diwedd y daith."}]